Flyktninger fra Norge

miniatyr|Norske flyktninger under andre verdenskrig passerer den breie gata som er hogd i skogen for å markere svenskegrensa.
miniatyr|Norske flyktninger kunne få hjelp av «grenseloser» for å komme seg trygt over til Sverige.

Flyktninger fra Norge omfattet under andre verdenskrig om lag 50 000 mennesker som flyktet fra det tyskokkuperte Norge, de fleste av disse til det nøytrale Sverige. Ved frigjøringen i 1945 vendte de fleste flyktningene tilbake til Norge. Ved krigens slutt var det 43 000 norske flyktninger i Sverige.

De fleste av flyktningene ble i Sverige under krigen, men en del reiste også videre, særlig til Storbritannia for å melde seg for de norske myndighetene der og for å delta i krigføringen på de alliertes side. Etter hvert som de allierte fikk overtak i krigen, fikk de norske flyktningene i Sverige tilgang til våpentrening og det såkalte Reservepolitiet ble opprettet, i realiteten var det regulære hæravdelinger.

Flyktningstrømmen begynte allerede ved invasjonen 9. april 1940 og varte helt til ut april 1945. I begynnelsen tok flyktningene seg over svenskegrensa på egen hånd, men etter hvert som det ble vanskeligere grunnet tysk vakthold ble det organisert flyktningeruter av motstandsbevegelsen hvor såkalte grenseloser ledet og organiserte flukten.

96 flyktninger og 29 av flyktningloser ble drept i forbindelse med flukten eller i fangenskap. Også 55 hjelpere ble drept ved arrestasjonen, ble henrettet eller døde i fangenskap. Dette er ikke noe stort tall i forhold til det store antall flyktninger.

I alt 3290 personer krysset Nordsjøen til Storbritannia, 158 omkom ved forlis, 77 ble tatt til fange av okkupasjonsmakte og 29 ble henrettet.

Se også
 Grenselos
 Englandsfarten under andre verdenskrig
 Over grensen, skuespill om Jan Baalsruds flukt
 Grenselosmuseet
 Flyktningeruta
 Carl Fredriksens transport
 Edderkoppen (norsk motstandsorganisasjon), deknings- og fluktorganisasjon for Milorgs Sentralledelse (SL)

 Referanser 

 Eksterne lenker 
 Norske flyktninger i Sverige, nettside fra Arkivverket
 «Sterkt møte med en ukjent fortid», artikkel fra Aftenposten 31. desember 2008
 «Flukten til Sverige», artikkel fra HL-Senteret
 Digitalisert flyktningeregister - "Kjesäterkartoteket" i Digitalarkivet
 Fotografier av nordmenn i Sverige 1940-1945 (Riksarkivet/flickr)

Kategori:Norge under andre verdenskrig
Kategori:Flyktninger